Eyjar.net - upplýsinga- og fréttamiðill um Vestmannaeyjar - Fréttir - Drífandi stéttarfélag skrifaði ekki undir kjarasamningana í gær
Drífandi stéttarfélag skrifaði ekki undir kjarasamningana í gær
22.Desember'13 | 09:57
Drífandi stéttarfélag í Vestmannaeyjum skrifaði ekki undir kjarasamningana í gærkvöldi af ótal ástæðum. Að því er kemur fram í tilkynningu frá félaginu er það meðal annars vegna þess að launahækkanir skiptast afar óréttlátt niður.
Þeir sem hafa lægst laun fá fæstar krónur en þeir sem mest hafa fyrir fá mestu hækkanirnar. Þeir sem eru með lægstu launin fái ekki neinar skattalækkanir en þeir sem séu með mestu launin fá mestu skattalækkanirnar.
Í samningunum er ekki tekið á getu útflutningsgreinanna til að greiða starfsfólki sínu min meir launahækkun en samningurinn innifelur, reyndar séu svo litlar hækkanir að gert sé grín að.
Samningur þessi og samkomulagið við ríkisstjórnina geri ekkert annað en auka enn misskiptinguna í þjóðfélaginu. Hinir efnameiri verða enn efnameiri, eignir munu safnast á fárra hendur og láglaunafólk er skilið eftir með örfáar krónur.
Samningurinn feli einnig í sér ákvæði um að þær starfgreinar sem eftir á að semja um taki sömu smánarkjörum og bindur þær í klafa lágra launa. Telur Drífandi stéttarfélag sig algjörlega óbundið af því ákvæði.
Drífandi þakkar félögunum sínum innan Starfsgreinasambandsins fyrir samvinnuna og vinnuna í aðdraganda samninganna. En því miður sé niðurstaðan úr þeirri vinnu óásættanleg fyrir launafólk á Íslandi og því ekki hægt að skrifa undir samninginn.
Guðjón Orri vill fara frá ÍBV Gleðileg jól